b'\n_START_ARTICLE_\nSukkuladiplomatia\n_START_PARAGRAPH_\nSukkuladiplomatiaksi sanottiin Yhdysvaltain presidentti Richard Nixonin aikana ulkoministeri Henry Kissingerin pyrkimyksi\xc3\xa4 luoda suhteet Kiinan kansantasavaltaan ja siten irrottaa Yhdysvallat Vietnamin sodasta sit\xc3\xa4 h\xc3\xa4vi\xc3\xa4m\xc3\xa4tt\xc3\xa4._NEWLINE_T\xc3\xa4m\xc3\xa4n edellytyksen\xc3\xa4 oli se, ett\xc3\xa4 Kiinan kansantasavallan antama tuki Vietnamin demokraattiselle tasavallalle (Pohjois-Vietnam) lakkaisi. Vastineeksi Yhdysvallat auttoi Kiinaa saamaan YK:ssa samanlaisen veto-oikeuden YK:n turvallisuusneuvoston p\xc3\xa4\xc3\xa4t\xc3\xb6ksiin kuin mik\xc3\xa4 Yhdysvalloilla, Britannialla, Ranskalla ja Neuvostoliitolla oli._NEWLINE_Kissingerin ponnistelujen tuloksena Kiinan kansantasavallalle siirrettiin oikeus Kiinan tasavallan (Taiwan) pit\xc3\xa4m\xc3\xa4\xc3\xa4n turvallisuusneuvoston pysyv\xc3\xa4n j\xc3\xa4senen paikkaan 25. lokakuuta 1971 p\xc3\xa4\xc3\xa4t\xc3\xb6ksell\xc3\xa4 numero 2758. Yhdysvallat puolestaan ep\xc3\xa4onnistui pyrkimyksiss\xc3\xa4\xc3\xa4n irrottautua Vietnamin sodasta sit\xc3\xa4 h\xc3\xa4vi\xc3\xa4m\xc3\xa4tt\xc3\xa4.'